7. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 135 της 6/24 Μαρτ. 1960 (Φ.Ε.Κ. Α΄ 32) Περί του τρόπου ενάρξεως και λήξεως του δασικού διαχειριστικού έτους και τροποποιήσεως του Β.Δ. από 21/30/5/1938 «περί του χρόνου διεξαγωγής των δημοπρασιών κλπ.». Έχοντες υπ’ όψει το άρθρ. 75 του Νόμ. 4173/1929 «περί Δασικού Κώδικος» το άρθρ. 5 του Α.Ν. 1111/1938 «περί εκτελέσεως αναδασώσεων και δασικών έργων κλπ.», την κατά τας διατάξεις του άρθρ. 7 παρ. 2 εδάφ. α΄ του Νόμ. 3076/1954 «περί τροποποιήσεως και συμπληρώσεως του Ν.Δ. 1671/51 «περί Υπουργικού Συμβουλίου», υπ’ αριθ. 89278/29.5.1958 απόφασιν του Υπουργού Γεωργίας, περί εκχωρήσεως αρμοδιοτήτων εις τον Υφυπουργόν Γεωργίας, δημοσιευθείσαν εις το υπ’ αριθ. 156/1958 Φ.Ε.Κ. τεύχος Α΄ την υπ’ αριθ. 870/15.9.59 σύμφωνον γνωμοδότησιν του Τ.Σ. Δασών και την υπ’ αριθ. 598/1959 σύμφωνον γνωμοδότησιν του Συμβουλίου Επικρατείας, προτάσει του Ημετέρου επί της Γεωργίας Υφυπουργού, απεφασίσαμεν και διατάσσομεν: Σελ. 538(α) 354-130 Άρθρ.1.-1.Το Δασικόν Διαχειριστικόν έτος δια τε τα δημόσια και ιδιωτικά δάση άρχεται την 1ην Ιανουαρίου εκάστου έτους και λήγει την 31ην Δεκεμβρίου του ιδίου έτους. 2.Καταργείται, από της δημοσιεύσεως του παρόντος Β.Δ/τος το από 25.8/22.9.1938 Β.Δ/γμα «περί του χρόνου ενάρξεως του δασικού διαχειριστικού έτους». Άρθρ.2.-1.Το κατά την δημοσίευσιν του παρόντος Β.Δ/τος διανυόμενον διαχειριστικόν έτος 1959-60 και η ισχύς του, δια του από 6.24/8/59 κυρωθέντος πίνακος διατιμήσεως δασικών προϊόντων παρατείνονται μέχρι της 31 Δεκ. 1960. 2.Αι προς διάθεσιν αποκλειστικού δικαιώματος καρπώσεως δημοσίων δασών δημοπρασίαι άρχονται την πρώτην Κυριακήν του Οκτωβρίου εκάστου έτους και λήγουσι την πρώτην Κυριακήν του Νοεμβρίου του ιδίου έτους, τροποποιουμένης ως προς τούτο μόνον της διατάξεως της παρ. 1 του άρθρ. 1 του από 21-30/5/1938 Β.Δ/τος «περί του χρόνου διεξαγωγής των δημοπρασιών κλπ.». Εις τον αυτόν επί της Γεωργίας Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. 17.Ζ.η.4-7 Κρατική εκμετάλλευση δασών 